Wen kaartjies na Maroela Media se fliekpiekniek(Foto: Verskaf.) Wil jy graag saam met Maroela Media en Jak de Priester kom fliek maar die finansies knyp? Nou is dit jou kans! Skryf in vir ons kompetisie en wen een van tien stelle gesinskaartjies om die geleentheid op Saterdag 17 Oktober by te woon. Kom sprei jou kombers, geniet die musiek van Jak de Priester en die heerlikste happies terwyl jy saam met ons na twee van die gewildste Afrikaanse flieks – Dominee Tienie en Die storie van Klara Viljee – kyk. Onthou, daar is ook ŉ veilige speelplek vir die jongspan beskikbaar. Die fliekpiekniek vind by die lieflike Monte De Dios in die ooste van Pretoria plaas. Kom luister saam na Jak, wat saam met Kirsten en die nuweling Jemma musiek gaan maak. Luan Jacobs, wat die rol van die predikantseun in Dominee Tienie vertolk, is Maroela Media se gasheer by dié geleentheid. Die eerste fliek, Dominee Tienie, word om 17:00 vertoon en daarna, om 19:00, kom Katinka Heyns se immergewilde Die storie van Klara Viljee aan die beurt. Monte De Dios se restaurant, Cara Bella, gaan seker maak dat niemand honger ly nie. Op hul spyskaart is burgers, boereworsrolle, skyfies, melkskommels en nog vele meer. Die lekkerste wyn en jenewer word ook te koop aangebied. Bring oupa, ouma, die kinders, familie en vriende – dit is tyd dat ons weer saam kuier! Jak de Priester (Foto: Maroela Media) Maroela Media wil graag tien van ons lesers trakteer met ŉ stel gesinskaartjies (twee kaartjies vir volwassenes en twee kaartjies vir kinders) om vanjaar se fliekpiekniek saam met ons by te woon. Al wat jy moet doen om in aanmerking te kom vir die prys, is om die onderstaande inskrywingsvorm in te vul en die maklike vraag te beantwoord: Noem een van die twee flieks wat by fliekpiekniek vertoon word? Die sluitingsdatum vir die kompetisie is Woensdag 14 Oktober om 13:00.